Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
Avaşîn
''2ê êlule de Warê Xoverdayîşî yê Werxelê de wesayîtanê kepçeyê ke semedê  îşxalî rayîr virazenê hetê hêzanê ma yê YJA Starî ra ameyî pirodayene.  Na çalakîye de yew kepçe ame derbkrdene û îşxalkerî mecbûr mendê ke xebatê xo vindarnê.
Zap
Dewleta tirke ya îşxalkera ke vera têkoşînê Zap, Avaşîn û Metîna nêeşkena aver şiro seba ke tengayîye ra vejîyo waranê Çemço û Sîda yê Zapî de hêrişê xo zêdînayî. Şewa 2ê êlule de warê Şehîd Fedakarî yê Sîda û Çemçoyî de hêrişê giranî maeyî kerdene. Nê waran de 28 rey pê teyarayanê şerî û 65 rey zî pê helîkopteran hêriş ame kerdene. Helîkopteran tîya 32 rey îşxalkerî ardî war.  Helîkopterî 9 rey hetê hêzanê m ara ameyî pirodayene. Skorskyêk dîya war û îşxalkerê ke tede bî ameyî îmhakerdene.  Reyna di helîkopterê skorskyî zî ameyî derbkerdene. Waranê Xoverdayîşî yê Werxelê, Sîda, Çemço,Şehîd Fedakarî de hêzanê ma bi hewayêkê fedaîkîyî cewabê îşxalkeran da û çalakîyê xo semedê yadkerdişê fermandaranê bêmergan Dogan Jîrkî, Karker Serbest û Rojda Kotolî ameyî kerdene. 2ê êlule de Warê Xoverdayîşî yê Karkerî de çalakîya sûîkastî yê YJA Starî de îşxalkerêk ame cezakerdene.
Hemleya Şorişgêre ya Şehîd Savaş Maraşî ya Cengê Xabûrî
2ê êlule de Warê Xoverdayîşî yê Girê Hakarî de îşxalkerêk ame cezakerdene. Eynî roje Warê Xoverdayîşî yê Girê FMyî de mobeseyêk ame îmhakerdene. Warê Xoverdayîşî yê Girê Cûdîyî de 2 îşxalkerî ameyî cezakerdene û kamerayêka mobese ameye îmhakerdene.
Bombarduman
Artêşa tirke ya îşxalkere 2ê êlule de Warê Xoverdayîşî yê Saca û  Girê Cûdîyî de mewzîyê şerî bi bombaya nuklere û çekanê kîmyewîyan dayî bombayan ver. Reyna Warê Xoverdayîşî yê Girê Cûdî, Girê FM, Sîda, Çemço, Şehîd Adîl, Şehîd Fedakar bi desan rey bi helîkopteranê hêrişî û teyarayanê şerî dîyayî bombayan ver.
Waranê Xoverdayîşî yê Girê Amedîyê û Girê Hakarî de xebata rayîrî  û mewzîyan yê PDKyî ya ke semedê dewleta tirke ya îşxalkere yenê kerdene, dewam kenê.''
